นิกเกอิปิดเช้าร่วง 322.48 จุด หลังดาวโจนส์ดิ่ง,เยนแข็งค่า
นิกเกอิปิดเช้าร่วง 322.48 จุด หลังดาวโจนส์ดิ่ง,เยนแข็งค่า
21 ธ.ค. 2558

ดัชนีนิกเกอิตลาดหุ้นโตเกียวปิดภาคเช้าร่วงลงอย่างหนักในวันนี้ โดยดัชนีนิกเกอิปิดภาคเช้าร่วงลง 322.48 จุด หรือ 1.70% แตะที่ 18,664.32 จุด
เนื่องจากเงินเยนที่แข็งค่าเมื่อเทียบกับดอลลาร์ได้ฉุดหุ้นกลุ่มส่งออกร่วงลง นอกจากนี้ บรรยากาศการซื้อขายยังได้รับแรงกดดันจากการร่วงลงอย่างหนักของตลาดหุ้นนิวยอร์กเมื่อวันศุกร์ที่ผ่านมา
ดัชนีนิกเกอิร่วงลงตั้งแต่ตลาดเปิดทำการ เพราะได้รับแรงกดดันจากตลาดหุ้นนิวยอร์กที่ดิ่งลงอย่างหนักของตลาดหุ้นนิวยอร์กเมื่อวันศุกร์ เนื่องจากหุ้นกลุ่มพลังงานและกลุ่มการเงินอ่อนแรงลง ขณะที่สัญญาน้ำมันดิบตลาดนิวยอร์กปรับตัวลงติดต่อกัน 3 วันทำการ สู่ระดับต่ำสุดในรอบเกือบ 7 ปี
หุ้นโตชิบาปิดภาคเช้าร่วงลง 9.2% หลังจากสื่อรายงานว่าโตชิบา คอร์ป คาดว่าจะยอดขาดทุนสุทธิสูงสุดเป็นประวัติการณ์ที่ราว 5 แสนล้านเยน หรือ 4.13 แสนล้านดอลลาร์สหรัฐ ในปีงบการเงินปีนี้ ซึ่งสิ้นสุด ณ เดือนมี.ค.2559 โดยคาดว่าโตชิบาจะเปิดเผยตัวเลขคาดการณ์ผลประกอบการในวันนี้ รวมทั้งแผนปรับโครงสร้างธุรกิจอิเล็กทรอนิกในครัวเรือน
               